ย่าหนุป่วยเป็นวัณโรคปอด ปอดติดเชื้อค่ะ กินยาตั้งแต่วันที่10พค ที่ผ่านมา นอนรพ3วันให้กลับมาที่บ้าน ให้ย่ามากินทุกวันวันละ4เม็ด จนมาถึงตอนนี้ย่าหนูยังมีอาการอ้วกกินอะไรก็อ้วกออกหมดเลยค่ะ แต่ไม่มีอาการปวดหัว มีไข้ ตาเหลือง ตัวร้อน หนาวสั่น ไม่มีอาการเหล่านี้เลยค่ะ แต่มีอาการอ่อนเพลียเนื่องจากฤทธิ์ยา ไอแห้งๆ เสมหะสีใสๆ และอาการอ้วกจนทานอะไรไม่ได้ นอกจากน้ำเปล่าเมื่อวานตอนเย็นให้ย่าดื่มแค่ ensure และน้ำผลไม้นิดเดียว ไม่ถึงครึ่งแก้ว และอ้วกออกอีก “อยากทราบว่าควรพาไปพบแพทย์ไหมคะ เพราะกลัวขาดสารอาหารเพราะทานอะไรก็อ้วกออกหมดจนย่าไม่อยากทานอะไรเลยค่ะ” หรือควรเอาอะไรให้แกทานดีคะ และกลัวมีปัญหาเกี่ยวกับตับด้วยค่ะ (ย่าหนูไม่มีโรคประจำตัวอะไรเลยค่ะ) ตอบทีนะคะ หนูกลัวย่าหนูเปนอะไรไปหนูมีย่าที่คอยห่วงหนู 😿😿😿😿😿😿😿😿😿😿
สวัสดีค่ะ ผลข้างเคียงของยารักษาวัณโรคที่เป็นยาหลัก ได้แก่- การเกิดตับอักเสบ ซึ่งจะทำให้มีอาการคลื่นไส้ อาเจียน เบื่ออาหาร ตัวเหลือง ตาเหลือง- คลื่นไส้ อาเจียน เบื่ออาหารปวดท้อง ท้องเสีย- ชาปลายประสาท- ปัสสาวะ อุจจาระมีสีแดงส้ม- ปวดศีรษะ วิงเวียน ง่วงซึม- ประสาทตาอักเสบ- มีผื่นดังนั้นหากย่ามีแต่เฉพาะอาการอาเจียน ไม่มีไข้ ตัวเหลือง ตาเหลือง ปวดท้อง ก็ไม่น่าเกิดภาวะตับอักเสบขึ้น อย่างไรก็ตาม หากอาการอาเจียนเป็นมากจนทำให้ทานอาหารไม่ได้และดื่มน้ำได้น้อย อาจมีผลทำให้เกิดความดันโลหิตต่ำและเสี่ยงต่อการเกิดภาวะไตวายฉับพลันได้ แนะนำควรพาย่าไปพบแพทย์เพื่อรับยาลดอาการอาเจียน และประเมินภาวะขาดน้ำของร่างกายค่ะในเบื้องต้นพยายามให้จิบน้ำบ่อยๆ และเสริมด้วยน้ำเกลือแร่ หากทานอาหารได้ ควรทานเฉพาะอาหารอ่อนที่ย่อยง่าย หลีกเลี่ยงอาหารที่มีความเป็นกรด เช่น น้ำส้ม น้ำมะนาว เป็นต้น และอาจให้ทานยาแก้อาเจียน เช่น เมโทโคลพราไมด์ (metoclopramide) ไปก่อนในเบื้องต้น โดยทานครั้งละ 1 เม็ดก่อนอาหารหรือก่อนการทานยารักษาวัณโรค ทานวันละไม่เกิน 3 ครั้งค่ะหากอาการอาเจียนเป็นมาก จนเกิดภาวะขาดน้ำ เช่น มีปากแห้ง ผิวแห้ง ดวงตาลึกโบ๋ หัวใจเต้นเร็ว หน้ามืด เป็นต้น หรือมีอาการอื่นๆ ควรรีบไปพบแพทย์โดยทันทีค่ะ